ПОКАНА ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО ПРОЦЕДУРА НА ДИРЕКТНО ПРЕДОСТАВЯНЕ ПО

ПРИОРИТЕТ 5 **„ТЕХНИЧЕСКА ПОМОЩ“**

НА ПРОГРАМА „ТРАНСПОРТНА СВЪРЗАНОСТ“ 2021-2027 Г.

Дирекция „Координация на програми и проекти” в Министерство на транспорта и съобщенията, Управляващ орган на програма „Транспортна свързаност“ 2021-2027 г. (ПТС) **ОБЯВЯВА** процедура за директно предоставяне на безвъзмездна финансова помощ с конкретни бенефициенти по приоритет 5: Изпълнителна агенция „Проучване и поддържане на река Дунав” (ИАППД), Държавно предприятие „Пристанищна инфраструктура” (ДППИ), Агенция „Пътна инфраструктура” (АПИ), Изпълнителна агенция „Морска администрация” (ИАМА), Национална компания „Железопътна инфраструктура“ (НКЖИ) и дирекция „Координация на програми и проекти“ в Министерство на транспорта и съобщенията - Управляващ орган на ПТС, социалните партньори и организации на гражданското общество, участващи в състава на Комитета за наблюдение на ПТС:

**2021BG16FFPR001-5.001 „ТЕХНИЧЕСКА ПОМОЩ“**

Предвидените дейности имат за цел да допринесат за постигане на специфичните цели на програмата, както и да осигурят устойчивост на административния капацитет на Управляващия орган, бенефициентите, социалните партньори и организации на гражданското общество, участващи в състава на Комитета за наблюдение на ПТС.

Процедурата на директно предоставяне на безвъзмездна финансова помощ, чрез бюджетни линии се реализира с финансовата подкрепа на Кохезионен фонд. Проектите следва да се изпълняват на територията на Република България. **Общият размер на безвъзмездната финансова помощ по процедурата е 32 280 399,01 лева.**

**Допустими по процедурата са дейностите,** описани в програмата, насочени към**:** постигане на специфичните цели на програмата, както и за осигуряване на устойчивост на административния капацитет на Управляващия орган, бенефициентите, социалните партньори и организации на гражданското общество, участващи в състава на Комитета за наблюдение на ПТС.

**Подаването на проектните предложения** по процедурата се извършва чрез попълване на уеб базиран формуляр за кандидатстване и електронно подаване на формуляра чрез модула „Е-кандидатстване“ на информационната система ИСУН на следния интернет адрес: [**https://eumis2020.government.bg**](https://eumis2020.government.bg) **.**

 **Процедурата на директно предоставяне е без определен краен срок за кандидатстване, но проектни предложения могат да бъдат подавани не по-късно от 17:30 ч. на 31.10.2029 г.**

**Предоставяне на допълнителна информация:**

Конкретния бенефициент може да задава допълнителни въпроси и да иска разяснения във връзка с насоките писмено и на електронна поща: programming@mtitc.government.bg.

**Насоките са публикувани** на Единния информационен портал: [www.eufunds.bg](http://www.eufunds.bg/).